Na temelju članka 54. Zakona o radu u institucijama Bosne i Hercegovine („Službeni glasnik BiH", broj: 26/04, 07/05, 48/05, 60/10, 32/13 i 93/17), članka 8. Odluke o uvjetima i načinu prijama vježbenika VII stupnja stručne spreme u radni odnos u institucije Bosne i Hercegovine ("Službeni glasnik BiH", broj: 52/05, 102/09 i 9/15) i Odluke o potrebi prijama vježbenika visoke stručne spreme, broj: 1-3-34-2-297-1/21, Direkcija za civilno zrakoplovstvo Bosne i Hercegovine raspisuje

**JAVNI NATJEČAJ**

**ZA PRIJAM VJEŽBENIKA VISOKE STRUČNE SPREME U DIREKCIJU ZA CIVILNO ZRAKOPLOVSTVO BOSNE I HERCEGOVINE**

**I VJEŽBENIK**

**1/01 Vježbenik – sa završenim prometnim fakultetom – zrakopolovnog smjera** (VII stupanj),odnosno, sa završenim prvim ciklusom školovanja prometnog fakulteta – zrakoplovnog smjera koji je vrednovan sa najmanje 240 ECTS bodova – 1 (jedan) izvršitelj

**Mjesto rada**: Mostar

**Opis poslova i radnih zadataka**

Vježbenik će obavlјati poslove s cilјem osposoblјavanja za samostalan rad u okviru svoje struke i stjecanja potrebnog radnog iskustva od jedne (1) godine u svrhu polaganja stručnog upravnog ispita.

**II UVJETI ZA PRIJAM**

**1. Opći uvjeti**

Za prijam u radni odnos vježbenik mora ispunjavati slјedeće opće uvjete propisane člankom 10. Zakona o radu u institucijama Bosne i Hercegovine:

* da ima navršenih 18 godina života;
* da je državlјanin Bosne i Hercegovine;
* da protiv njega nije pokrenut kazneni postupak za kazneno djelo za koje je predviđena kazna zatvora od tri i više godina ili da mu nije izrečena zatvorska kazna za kazneno djelo učinjeno s umišlјajem sukladno kaznenim zakonima u Bosni i Hercegovini;
* da nije obuhvaćen odredbom članka IX stavak (1) Ustava Bosne i Hercegovine;
* da je fizički i psihički sposoban za obavlјanje poslova radnog mjesta na koje se prijavio.

**2. Posebni uvjeti**

Pored općih uvjeta propisanih Zakonom o radu u institucijama Bosne i Hercegovine, kandidat treba da ispunjava slјedeće uvjete:

* visoka stručna sprema ili završen prvi ciklus školovanja koji je vrednovan sa najmanje 240 ETCS bodova;
* da nema ostvaren radni staž od jedne (1) godine ili više nakon stjecanja visoke stručne spreme.

**III TRAJANјE RADNOG ODNOSA**

Radni odnos sa najuspješnijim kandidatom zasniva se na period od jedne (1) godine.

**IV POTREBNI DOKUMENTI**

Kandidati su dužni uz prijavu sa kratkim životopisom, koju su vlastoručno potpisali, dostaviti ovjerene preslike slјedećih dokumenata:

1. Diploma ili uvjerenje o diplomiranju (uvjerenje ne može biti starije od jedne godine, odnosno od roka potrebnog za izdavanje diplome), odnosno za kandidate koji su visoko obrazovanje stekli po Bolonjskom sustavu studiranja uz fakultetsku diplomu i dodatak diplomi, a u slučaju da fakultet nije završen u Bosni i Hercegovini, kandidat je dužan dostaviti dokaz o nostrifikaciji diplome;
2. Ukoliko je datum stjecanja visoke školske spreme stariji od jedne godine, kandidat je dužan dostaviti dokaz da nema ostvaren radni staž nakon stjecanja visoke školske spreme u trajanju od jedne godine ili više (preslika radne knjižice ili potvrda/uvjerenje Zavoda za zapošlјavanje);

1. Uvjerenje o državlјanstvu, ne starije od šest mjeseci od dana izdavanja od nadležnog organa;
2. Izjava kandidata da nije obuhvaćen odredbom članka IX stavak (1) Ustava Bosne i Hercegovine (ovjerena kod nadležnog općinskog organa i ne starija od tri mjeseca).

**Napomena:**

Izabrani kandidat je dužan, prije potpisivanja ugovora o radu, dostaviti liječničko uvjerenje o zdravstvenoj sposobnosti za obavlјanje poslova radnog mjesta na koje se prijavio i uvjerenje da se protiv njega ne vodi kazneni postupak izdato od nadležnog suda (ne starije od tri mjeseca), jer u protivnom neće doći do potpisivanja ugovora o radu, odnosno kandidat će se skinuti sa liste uspješnih kandidata.

Dokumenti koji se prilažu uz prijavu moraju biti originali ili ovjerene preslike.

**Procedura izbora:**

Postupak izbora kandidata provesti će Povjerenstvo za izbor vježbenika. Kandidati koji ispunjavaju uvjete raspisanog javnog natječaja i čije prijave su kompletne i pravodobne, podliježu provjeri znanja koju, sukladno Odluci o uvjetima i načinu prijama vježbenika visoke stručne spreme u radni odnos, provodi Povjerenstvo za izbor vježbenika.

Prijava sa životopisom, adresom i kontakt telefonom, te svim traženim dokumentima koje je potrebno dostaviti u originalu ili ovjerenom presliku, **predaje se najkasnije do 19.5.2021. godine**, putem pošte preporučeno na adresu:

**Direkcija za civilno zrakoplovstvo Bosne i Hercegovine**

**V kozarske brigade 18**

**78 000 Banja Luka**

**sa naznakom "Javni natječaj za prijam vježbenika visoke stručne spreme – sa završenim prometnim fakultetom (zrakoplovni smjer) – NE OTVARAJ"**

Nepotpune, neuredne i nepravodobne prijave se neće uzimati u razmatranje.

Neovjerene preslike tražene dokumentacije, kao i dokumenti stariji od roka koji je utvrđen javnim natječajem, neće se uzimati u razmatranje.